lumalaon lumalaon ay unti unting nagugulo ang kaniyang mga pag iisip hanggang, sa, dahil sa pagkapata at pagdadalamhati ay nakatulog, na pinapangarap ang kaniyang kabataan doon sa gitna ng kagubatan: siyay naliligo sa batis na kasama ang dalawa niyang kapatid, may mga isdang sarisari ang kulay na napahuhuling wariy tanga, at nayayamot siya sapagkat hindi siya masiyahang loob sa panghuhuli niyong mga isdang napakaamo: si basilio ay nasa ilalim ng tubig, ngunit hindi niya maalaman kung bakit ang mukha ni basilio ay ang sa kaniyang kapatid na si tano. silay minamatyagan mula sa pangpang ng kaniyang bagong pinaglilingkurang babai. dumating si basilio sa san diego ng mga sandaling inililibot ang prusision sa mga lansangan ng bayan. siyay nabalam ng ilang oras sa kaniyang lakad sapagkat nahuli ng guardia sibil ang kotsero na nakalimot magtaglay ng sedula personal at dinala sa kuartel upang iharap sa comandante, matapos mabigyan ng ilang halibas ng kulata.